NFL-sluttspillet i 2022–23

**NFL-sluttspillet i 2022–23** var sluttspillturneringen for -sesongen som begynte 14. januar 2023 og endte med Super Bowl LVI den 12. februar i State Farm Stadium i Glendale i Arizona. Fjorten lag deltok i sluttspillet. I hver av de to conferencene – NFC og AFC – gikk de fire divisjonsvinnerne videre til sluttspillet sammen med tre wildcardlag, lagene med best seierprosent som ikke vant en divisjon. Divisjonsvinneren med best sesongresultat fikk en pauseuke i første runde av sluttspillet.

Dette var det første sluttspillet med en ny regel om at begge lag garanteres en sjanse på overtid, selv om det første laget med ballen scorer en touchdown.

Da Jacksonville og Kansas City møttes i divisjonsrunden ble Kansas City det fjerde laget i NFLs historie (de andre tre er Los Angeles Rams, Philadelphia og Buffalo) til å møte alle lagene i egen conference i sluttspillet minst én gang.

## Ubrukte formatendringer etter kanselleringen av Bills–Bengals i uke 17

Under kampen mellom Buffalo Bills og Cincinnati Bengals 2. januar i uke 17 kollapset Buffalo safety Damar Hamlin på banen og ble liggende etter en takling på Cincinnatis wide receiver Tee Higgins. Da Hamlin kollapset ledet Cincinnati 7–3  med 5:58 igjen av første kvarter. Det ble senere forklart at han hadde hatt et hjerteinfarkt. Resten av kampen ble utsatt ut kvelden, og dagen derpå annonserte NFL at de ikke kom til å fortsette den samme uke. Den 5. januar annonserte ligaen at kampen var kansellert, og at begge lagene ville avslutte seriespillet med kun 16 kamper.

Kanselleringen av kampen hadde betydning for sluttspillet for fire lag: Bills, Bengals, Kansas City Chiefs og Baltimore Ravens. Før kampen var Cincinnati 11–4 i sesongen og trengte kun en seier for å sikre divisjonstittelen i AFC North over Baltimore (som var 10–6 etter uke 17, og tapte en tiebreaker mot Los Angeles Chargers som også var 10–6 med tanke på seed). Bengals og Bills, som var 12–3, kjempte også om første seed i conferencen med Chiefs, som var 13–3.

Hadde Buffalo vunnet den kansellerte kampen og både Bills og Chiefs avsluttet seriespillet 14–3 hadde Buffalo vunnet en tiebreaker med en seier over Kansas City i løpet av seriespillet. I tillegg ville et nederlag for Cincinnati ført til at kampen mellom Ravens og Bengals i uke 18 ville vært for divisjonstittelen i AFC North, hvor Baltimore hadde vunnet tiebreakeren dersom begge lag endte sesongen 11–6. Hadde Cincinnati vunnet den kansellerte kampen istedenfor hadde de ikke bare sikret divisjonstittelen, men de hadde også vunnet tiebreaker over både Bills og Chiefs om alle tre lagene endte sesongen 13–4.

Ligaen bekreftet at seeding fremdeles ville avgjøres basert på seierprosent, som NFL alltid har brukt for å formelt rangere lagene. Ved å kansellere kampen sikret Bengals automatisk divisjonstittelen på grunn av seierprosent. I uke 18 kunne Chiefs dermed sikre første seed i AFC med en seier, eller med et nederlag for Bills.

Under et eiermøte 6. januar godkjente eierne i NFL følgende endringer til sluttspillet som kompensasjon for effekten kanselleringen hadde på lagene:
* AFC Championship Game ville blitt avholdt i et nøytralt stadion under følgende omstendigheter:
** Buffalo og Kansas City vinner eller får uavgjort i uke 18 og begge lagene når AFC Championship.
** Buffalo og Kansas City taper og Cincinnati taper eller får uavgjort i uke 18, og Buffalo og Kansas City når AFC Championship.
** Buffalo og Kansas City taper og Cincinnati vinner i uke 18, og Kansas City og enten Buffalo eller Cincinnati når AFC Championship.
* Stadion for wildcardkampen mellom Baltimore og Cincinnati skulle avgjøres med myntkast dersom Baltimore og Los Angeles Chargers vant i uke 18.

Etter uke 18 var det kun det første scenariet som var mulig, og Cincinnati vant kampen mot Baltimore. Den 12. januar annonserte ligaen at Mercedes-Benz Stadium i Atlanta skulle være stadion for en mulig AFC Championship Game mellom Buffalo og Kansas City dersom lagene nådde så langt i sluttspillet. Denne planen ble senere droppet etter at Bengals slo Bills 27–10 i divisjonsrunden.

## Nye overtidsregler i sluttspillet

Etter at NFL-eierne godkjente regelen under et møte 28. mars 2022 ble dette det første sluttspillet hvor begge lagene var garantert en sjanse til å score på overtid, selv om det første laget med ballen scoret en touchdown. Denne endringen kom etter at flere sluttspillkamper i nyere tid hadde blitt avgjort ved at det første laget med ballen scoret on touchdown, som ikke gav det andre laget en sjanse med ballen.

## Deltakere

## Utslagstablå

## Terminliste
Sluttspillet begynte helgen 14–16. januar 2023 med wildcardrunden, hvor hver conference hadde tre wildcardkamper. I divisjonsrunden 21–22. januar spilte høyeste seed i hver conference mot det lavst gjenværende seed, og de to gjenværende lagene spilte mot hverandre. Vinnerne av disse kampene gikk videre til Conference Championship Games den 29. januar. Super Bowl LVII skal spilles 12. februar i State Farm Stadium i Glendale i Arizona.

## Wildcardrunden
### Lørdag 14. januar 2023
#### NFC: San Francisco 49ers 41, Seattle Seahawks 23

#### AFC: Jacksonville Jaguars 31, Los Angeles Chargers 30

### Søndag 15. januar 2023
#### AFC: Buffalo Bills 34, Miami Dolphins 31

#### NFC: New York Giants 31, Minnesota Vikings 24

#### AFC: Cincinnati Bengals 24, Baltimore Ravens 17

### Mandag 16. januar 2023
#### NFC: Dallas Cowboys 31, Tampa Bay Buccaneers 14

## Divisjonsrunden
### Lørdag 21. januar 2023
#### AFC: Kansas City Chiefs 27, Jacksonville Jaguars 20

#### NFC: Philadelphia Eagles 38, New York Giants 7

### Søndag 22. januar 2023
#### AFC: Cincinnati Bengals 27, Buffalo Bills 10

#### NFC: San Francisco 49ers 19, Dallas Cowboys 12

## Conference Championships
:*Per den årlige roteringen NFL har brukt siden  og som ble gjort offisiell i  ble [[NFC Championship Game]] spilt først 15:05 EST, fulgt av [[AFC Championship Game]] 18:40 EST.*

### Søndag 29. januar 2023
#### NFC Championship Game: San Francisco 49ers vs. Philadelphia Eagles

#### AFC Championship Game: Cincinnati Bengals vs. Kansas City Chiefs

## Super Bowl LVII: Kansas City Chiefs 38, Philadelphia Eagles 35

## Mediedekning
Alle sluttspillkampene ble sendt på riksdekkende TV i USA, Fox og ESPN/ABC holdt rettighetene for NFC-sluttspillet og CBS og NBC hadde rettighetene til AFC-sluttspillet.

Under wildcard-helgen erstattet Fox CBS for to av kampene, og CBS sendte kun én kamp i wildcardrunden. NBC sendte igjen to kamper, og ESPN sendte én. ESPNs kamp ble også sendt på ABC, med en Manningcast på ESPN2.

Dekning av AFCs divisjonsrunde var delt mellom CBS og NBC, og CBS har rettighetene til AFC Championship Game. Fox sendte begge divisjonskampene i NFC, NFC Championship Game og Super Bowl LVII.

Kamper ble strømt på kanalenes egne platformer (med unntak av Fox’ Tubi, som ikke sendte direktekamper). Paramount+ sendte CBS’ kamper, Peacock sendte NBCs kamper, og ESPN+ sendte ESPNs kamp (samt Manningcast).

Prime Video strømmet ingen kamper dette sluttspillet, og Nickelodeon dekket heller ingen av kampene i sluttspillet da de istedenfor fokuserte på dekning av julekampene i seriespillet.

Fox Deportes stod for spanskspråklig dekning av Fox’ kamper, Telemundo (utvalgte kamper) og Universo dekket NBCs kamper, ESPN Deportes dekket ESPNs kamp, og CBS hadde spanskspråklig dekning tilgjengelig via SAP.

Westwood One Radio stod for riksdekkende radiodekning av kampene, hvor lokale stasjoner også sendte egen dekning.

## Referanser


## Eksterne lenker
*